
[bookmark: Innstilling]Innstilling 
Laila Helen Opdal Korsvoll innvilges fritak ut inneværende kommunestyreperiode fra politiske verv, som fast medlem til kommunestyret for Senterpartiet og vara for Formannskapet for Senterpartiet.

[bookmark: Oppsummering]Oppsummering
Laila Helen Opdal Korsvoll ble valgt som 8. faste medlem for Senterpartiet under Kommunestyrevalget i 2023, for perioden 2023-2027.

Videre ble hun valgt som 4. varamedlem til formannskapet for perioden 2023-2027, i Kommunestyrets behandling av sak 39/2023 i møte den 25.10.2023.

Hun søker nå om fritak fra begge verv grunnet at hun har flyttet ut av kommunen og fylket 
på grunn av ny jobb.


Saksopplysninger
Kommunelovens § 7-9. 2. og 3.ledd sier følgende om uttreden og fritak: 

Hvis en folkevalgt ikke kan ivareta vervet sitt uten at det fører til vesentlig ulempe for han eller henne, kan kommunestyret eller fylkestinget etter søknad frita den folkevalgte for vervet midlertidig eller for resten av valgperioden. Når søknaden vurderes, skal det legges vekt på om grunnlaget for søknaden var kjent på det tidspunktet da den folkevalgte samtykket i å bli valgt. Den som ikke har nådd stemmerettsalderen, har krav på fritak hvis han eller hun søker om det. 

En folkevalgt som har fått innvilget midlertidig fritak, har ikke rett til å tre inn igjen i vervet før fritaksperioden er over. 

Ifølge Kommunelovens § 7-10 skal det innkalles varamedlemmer fra den gruppen der det er forfall til et møte. Varamedlemmer skal så langt som mulig innkalles i den nummerordenen de er valgt. Det betyr at neste på lista til kommunestyret for Senterpartiet vil rykke opp hvis fritak innvilges.

